CELEX: 
Language: ro
Date: 2020-04-24 00:00:00
Title: REGULAMENTUL DE PUNERE ÎN APLICARE (UE) …/… AL COMISIEI privind structura de raportare care trebuie urmată pentru rapoartele de investigare a accidentelor și a incidentelor feroviare

COMISIA
                             EUROPEANĂ

                                                     Bruxelles, 24.4.2020
                                                     C(2020) 2518 final

         REGULAMENTUL DE PUNERE ÎN APLICARE (UE) …/… AL COMISIEI

                                         din 24.4.2020

     privind structura de raportare care trebuie urmată pentru rapoartele de investigare a
                            accidentelor și a incidentelor feroviare

                                 (Text cu relevanță pentru SEE)

RO                                                                                           RO
 ---pagebreak---              REGULAMENTUL DE PUNERE ÎN APLICARE (UE) …/… AL COMISIEI

                                                  din 24.4.2020

         privind structura de raportare care trebuie urmată pentru rapoartele de investigare a
                                accidentelor și a incidentelor feroviare

                                         (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Directiva (UE) 2016/798 a Parlamentului European și a Consiliului din
     11 mai 2016 privind siguranța feroviară1, în special articolul 24 alineatul (2),

     întrucât:
     (1)      Directiva (UE) 2016/798 oferă un cadru pentru asigurarea faptului că rezultatele
              investigațiilor privind accidentele și incidentele sunt diseminate de către organismele
              naționale de investigare (ONI) responsabile pentru raportarea cu privire la investigarea
              accidentelor și a incidentelor feroviare din întreaga Uniune, în conformitate cu
              articolul 22 din directivă.
     (2)      Rapoartele privind investigațiile, precum și eventualele constatări și recomandări
              ulterioare oferă informații esențiale pentru îmbunătățirea în viitor a siguranței
              feroviare din spațiul feroviar unic european. În conformitate cu articolul 26 din
              Directiva (UE) 2016/798, recomandările privind siguranța trebuie puse în practică de
              către destinatari, iar măsurile luate trebuie raportate organismului de investigare.
     (3)      O structură comună a raportului de investigare trebuie să faciliteze diseminarea
              rapoartelor. În acest scop, în conformitate cu articolul 37 alineatul (3) litera (e) din
              Regulamentul (UE) 2016/7962, a fost instituită o bază de date publică, gestionată sub
              responsabilitatea Agenției Uniunii Europene pentru Căile Ferate, care este accesibilă
              prin intermediul agenției.
     (4)      Pentru a facilita accesul la informații utile și aplicarea acestora în cazul altor părți
              interesate din Europa, unele părți ale raportului sunt solicitate în două limbi europene.
     (5)      Această structură trebuie să protejeze ONI împotriva interferențelor externe și să
              garanteze că investigația a fost efectuată în mod independent în conformitate cu
              articolul 21 alineatul (4) din Directiva (UE) 2016/798.
     (6)      Rapoartele de investigare a accidentelor și a incidentelor de siguranță trebuie să
              asigure faptul că se pot trage învățăminte din accidentele și incidentele survenite în
              trecut. Ele trebuie să faciliteze identificarea riscurilor pentru siguranță și eliminarea în
              viitor a riscurilor pentru siguranță similare și să permită actorilor din sectorul feroviar

     1
              JO L 138, 26.5.2016, p. 102.
     2
              Regulamentul (UE) 2016/796 al Parlamentului European și al Consiliului din 11 mai 2016 privind
              Agenția Uniunii Europene pentru Căile Ferate și de abrogare a Regulamentului (CE) nr. 881/2004 (JO
              L 138, 26.5.2016, p. 1).

RO                                                        1                                                        RO
 ---pagebreak---             să își revizuiască evaluarea riscurilor legate de operațiunile lor și să își actualizeze
            sistemele de management al siguranței atunci când este necesar, inclusiv atunci când
            trebuie adoptate măsuri corective, în temeiul punctului 7.1.3. din anexa I și a
            punctului 7.1.3. din anexa II la Regulamentul (UE) 2018/762 al Comisiei3. În acest
            scop, informațiile cuprinse în aceste rapoarte trebuie structurate, pentru a fi ușor
            accesibile.
     (7)    Agenția Uniunii Europene pentru Căile Ferate („agenția”), care colectează rapoartele,
            trebuie să dispună de un instrument informatic adecvat care să ofere o accesare ușoară,
            adaptată la nevoile specifice ale utilizatorului (de exemplu, prin utilizarea de cuvinte-
            cheie).
     (8)    Măsurile prevăzute în prezentul regulament sunt conforme cu avizul comitetului
            menționat la articolul 28 alineatul (1) din Directiva (UE) 2016/798,

     ADOPTĂ PREZENTUL REGULAMENT:

                                                Articolul 1
                                      Obiect și domeniu de aplicare
     Prezentul regulament stabilește o structură comună de raportare pentru investigațiile privind
     accidentele și incidentele menționate la articolul 20 alineatele (1) și (2) din Directiva (UE)
     2016/798.

                                                  Articolul 2
                                                   Definiții
     În sensul prezentului regulament, se aplică următoarele definiții:
     (1)      „factor cauzal” înseamnă orice acțiune, omisiune, eveniment sau condiție ori o
              combinație a acestora care, dacă ar fi fost corectat(ă), eliminat(ă) sau evitat(ă), ar fi
              putut împiedica producerea accidentului sau incidentului, după toate probabilitățile;
     (2)      „factor contributiv” înseamnă orice acțiune, omisiune, eveniment sau condiție care
              afectează un accident sau incident prin creșterea probabilității de producere a
              acestuia, prin accelerarea efectului în timp sau prin sporirea gravității consecințelor,
              însă a cărui eliminare nu ar fi împiedicat producerea accidentului sau incidentului;
     (3)      „factor sistemic” înseamnă orice factor cauzal sau contributiv de natură
              organizațională, managerială, societală sau de reglementare care ar putea afecta
              accidente sau incidente similare și conexe în viitor, incluzând, mai ales, condițiile
              cadrului de reglementare, proiectarea și aplicarea sistemului de management al
              siguranței, competențele personalului, procedurile și întreținerea.

     3
            Regulamentul delegat (UE) 2018/762 al Comisiei din 8 martie 2018 de stabilire a unor metode comune
            de siguranță privind cerințele sistemului de management al siguranței, în temeiul Directivei (UE)
            2016/798 a Parlamentului European și a Consiliului, și de abrogare a Regulamentelor (UE) nr.
            1158/2010 și (UE) nr. 1169/2010 ale Comisiei (JO L 129, 25.5.2018, p. 26).

RO                                                      2                                                        RO
 ---pagebreak---                                                 Articolul 3
                                          Structura de raportare
     Fără a se aduce atingere dispozițiilor articolului 20 și ale articolului 24 alineatele (1) și (2) din
     Directiva (UE) 2016/798, rapoartele de investigare se emit urmând cât mai îndeaproape
     posibil structura stabilită în anexa I.
     Punctele 1, 5 și 6 din anexa I se redactează într-o a doua limbă europeană oficială. Această
     traducere trebuie să fie disponibilă cel târziu la 3 luni de la transmiterea raportului.
     Rapoartele se pun la dispoziția agenției în format digital care permite accesul la raport, la
     analiza și la indexarea digitală a acestuia.

                                                 Articolul 4
                                                 Tranziție
     În ceea ce privește accidentele și incidentele în cazul cărora, la data intrării în vigoare a
     prezentului regulament, fusese deja luată o decizie de lansare a investigației în conformitate
     cu articolul 22 alineatul (3) din Directiva (UE) 2016/798, organismul de investigare poate
     decide să urmeze structura de raportare stabilită în anexa I sau structura de raportare din anexa
     V la Directiva 2004/49/CE.

                                                 Articolul 5
                                       Intrare în vigoare și aplicare
     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.

     Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 24.4.2020

                                                    Pentru Comisie
                                                    Președinta
                                                    Ursula VON DER LEYEN

RO                                                    3                                                      RO
 ---documentbreak---                              COMISIA
                             EUROPEANĂ

                                                     Bruxelles, 24.4.2020
                                                     C(2020) 2518 final

                                                     ANNEX

                                           ANEXĂ

                                              la

              REGULAMENTUL DE PUNERE ÎN APLICARE AL COMISIEI

     privind structura de raportare care trebuie urmată pentru rapoartele de investigare a
                            accidentelor și a incidentelor feroviare

RO                                                                                           RO
 ---pagebreak---                                                         ANEXĂ

                              Structura care trebuie urmată pentru raportare
     În conformitate cu articolul 24 alineatul (1) din Directiva (UE) 2016/798, rapoartele privind
     accidentele și incidentele trebuie să urmeze cât mai aproape posibil structura stabilită în
     prezenta anexă, adaptată la tipul și la gravitatea accidentului sau a incidentului. Este necesar,
     în principiu, să se completeze cu informații fiecare dintre titlurile 1-6, inclusiv subtitlurile
     marcate cu litere, acolo unde este relevant. În cazul în care nu sunt disponibile sau nu sunt
     necesare informații relevante, din cauza circumstanțelor accidentului sau incidentului, la
     titlurile sau subtitlurile corespunzătoare se înscrie mențiunea „nu se aplică”, care le identifică
     drept irelevante în contextul investigației respective. Această mențiune se poate face în mod
     agregat, fie la începutul, fie la sfârșitul titlului sau al subtitlului relevant.
     1.       Rezumat
     Rezumatul este o parte integrantă a raportului și trebuie să fie suficient de explicit încât să
     poată fi citit în lipsa oricărui alt context.
     El trebuie să ofere o prezentare generală a datelor de bază ale accidentului sau incidentului: o
     scurtă descriere a accidentului sau incidentului; când, unde și cum s-a întâmplat; precum și o
     concluzie privind cauzele și consecințele sale. Rezumatul trebuie să menționeze toți factorii
     (cauzali, contributivi și/sau sistemici) identificați în urma investigației. Dacă este cazul,
     rezumatul trebuie să enumere recomandările privind siguranța și destinatarii acestora.

     2.       Investigația și contextul acesteia
     Această parte a raportului trebuie să prezinte obiectivele și contextul investigației. Ea trebuie
     să menționeze orice factori, precum întârzierile, care ar putea avea un impact negativ sau ar
     putea influența în alt mod investigația sau concluziile sale.

     1.     Decizia de a iniția o investigație:

     2.     Motivarea deciziei de a iniția o investigație, de
            exemplu prin trimitere la articolul 20
            alineatul (1) (accident grav) sau la articolul 20
            alineatul (2) literele (a)-(d):

     3.     Domeniul de aplicare și limitele investigației,         Informațiile privind domeniul de aplicare și limitele
            inclusiv o justificare a acesteia, precum și o          pot fi detaliate la punctul 4.
            explicație a oricărei întârzieri care este
            considerată a fi un risc sau un alt impact asupra
            desfășurării investigației sau concluziilor
            acesteia:

     4.     O descriere agregată a capacităților tehnice și a       Dacă se acordă anonimat persoanelor              sau
            funcțiilor din cadrul echipei de investigare,           entităților, vă rugăm să clarificați.
            Printre acestea se numără cele care aparțin altor
            organisme de investigare sau părți externe
            implicate, precum și dovezi privind
            independența acestora față de părțile implicate

RO                                                              1                                                           RO
 ---pagebreak---            în accident sau incident:

     5.    O descriere a procesului de comunicare și de            Dacă se acordă anonimat persoanelor         sau
           consultare instituit cu persoanele sau cu               entităților, vă rugăm să clarificați.
           entitățile implicate în accident sau incident, pe
           parcursul investigației și în legătură cu
           informațiile furnizate:

     6.    O descriere a nivelului de cooperare oferit de          Dacă se acordă anonimat persoanelor         sau
           entitățile implicate:                                   entităților, vă rugăm să clarificați.

     7.    O descriere a metodelor și tehnicilor de                De exemplu, interviuri, acces la documentație și
           investigație, precum și a metodelor de analiză          înregistrări privind sistemul de exploatare,
           aplicate pentru a stabili faptele și constatările
           menționate în raport. Faptele trebuie să
           stabilească cel puțin:
                - evenimentele și condițiile care au
                    condus la producerea accidentului sau
                    incidentului;
                - eventuali precursori care au condus la
                    cele de mai sus;
                - instrucțiunile, procedurile obligatorii,
                    mecanismele de feedback și/sau
                    mecanismele de control care au condus
                    la producerea accidentului sau
                    incidentului sau au jucat în alt mod un
                    rol în acest sens.
     8.    O descriere a dificultăților și a provocărilor
           specifice întâmpinate în decursul investigației.

     9.    Orice interacțiune cu autoritățile judiciare, dacă
           este cazul.

     10.   Dacă este cazul, orice alte informații relevante
           în contextul investigației.

     3.      Descrierea accidentului sau incidentului
     Această parte a raportului trebuie să conțină o descriere detaliată a mecanismului de
     producere a accidentului sau incidentului, pe baza informațiilor colectate în timpul
     investigației desfășurate.
     (a)     Producerea accidentului sau incidentului și informații de context:

     1.    Descrierea tipului de accident sau de incident
           produs:
     2.    Data, ora exactă și locul producerii accidentului
           sau incidentului;
     3.    Descrierea locului unde s-a produs accidentul
           sau incidentul, inclusiv condițiile meteorologice

RO                                                             2                                                      RO
 ---pagebreak---            și condițiile geografice din momentul producerii
           accidentului sau incidentului și dacă erau
           efectuate lucrări în locul respectiv sau în
           vecinătatea acestuia:
     4.    Decese, vătămări și daune materiale:                   Dacă se acordă anonimat persoanelor            sau
              - călători, angajați sau contractanți,              entităților, vă rugăm să clarificați.
                   utilizatori ai trecerilor la nivel, intruși,
                   alte persoane aflate pe peron, alte
                   persoane care nu se aflau pe peron;
              - încărcătură, bagaje și alte bunuri;
              - material rulant, infrastructură și mediu.
     5.    Descrierea altor consecințe, inclusiv impactul
           producerii accidentului sau incidentului asupra
           activității regulate a actorilor implicați:

     6.    Identificarea persoanelor, a funcțiilor acestora și    Dacă se acordă anonimat persoanelor            sau
           a entităților implicate, inclusiv posibile interfețe   entităților, vă rugăm să clarificați.
           cu contractanții și/sau cu alte părți relevante:
     7.    Descrierea și identificatorii trenului (trenurilor),
           precum și compunerea acestuia (acestora),
           inclusiv materialul rulant implicat și numerele
           de înmatriculare ale acestuia:
     8.    O descriere a părților relevante ale
           infrastructurii și sistemului de semnalizare – tip
           de cale ferată, sisteme de aparat de cale,
           centralizare, semnalizare, protecție a trenurilor:
     9.    Dacă este cazul, orice alte informații relevante
           pentru descrierea accidentului sau incidentului
           și informații de context:

     (b)     Descrierea faptică a evenimentelor:

     1.    Lanțul evenimentelor care au dus la producerea         de exemplu, punctul de plecare al unei călătorii cu
           accidentului sau incidentului, inclusiv:               trenul, începutul de tură a unui membru al
               - măsurile luate de persoanele implicate;          personalului implicat
               - funcționarea materialului rulant și a
                                                                  de exemplu, măsurile luate de personal pentru
                    instalațiilor tehnice;
                                                                  controlul traficului și semnalizare, schimbul de
               - funcționarea sistemului de exploatare:
                                                                  mesaje verbale și ordinele scrise legate de
                                                                  producerea accidentului sau incidentului
                                                                  de exemplu, sistemul de control-comandă și
                                                                  semnalizare, infrastructura, echipamentele de
                                                                  comunicații, materialul rulant, întreținerea etc.

     2.    Lanțul evenimentelor de la producerea
           accidentului sau incidentului până la sfârșitul
           acțiunilor serviciilor de salvare, inclusiv:
                - măsurile luate pentru protecția și              de exemplu, declanșarea planului de urgență
                    securizarea locului unde s-a produs           feroviar, declanșarea planului de urgență al
                                                                  serviciilor publice de salvare, al poliției și al

RO                                                            3                                                         RO
 ---pagebreak---                      accidentul sau incidentul;                     serviciilor medicale și lanțul său de evenimente
                 -   eforturile serviciilor de salvare și de
                     urgență.

     4.       Analiza accidentului sau incidentului, dacă este necesar în ceea ce privește factorii
              contributivi individuali
     Această parte a raportului trebuie să analizeze faptele și constatările stabilite (adică
     performanța operatorilor, a materialului rulant și/sau a instalațiilor tehnice) care au cauzat
     producerea accidentului sau incidentului: Analiza trebuie să ducă la identificarea factorilor
     critici de siguranță care au provocat sau au contribuit în alt mod la producerea accidentului
     sau incidentului, inclusiv faptele identificate drept precursori. Un accident sau incident poate
     fi cauzat de factori cauzali, sistemici și contributivi care sunt la fel de importanți și care ar
     trebui să fie luați în considerare în cursul unei investigații.
     Analiza poate fi extinsă la condiții, mecanisme de feedback și/sau mecanisme de control de la
     nivelul întregului sistem feroviar, care au fost identificate ca influențând în mod activ
     dezvoltarea unor accidente sau incidente similare. Aceasta ar putea include funcționarea
     sistemelor de management al siguranței ale părților implicate și activitățile de reglementare
     care vizează certificarea și supravegherea.
     Următoarele elemente trebuie incluse pentru fiecare dintre evenimentele sau factorii (cauzali
     sau contributivi) identificați care par a fi critici din punctul de vedere al siguranței, în
     conformitate cu flexibilitatea oferită de structură (a se vedea mai sus).
     (a)      Roluri și sarcini
     Fără a se aduce atingere articolului 20 alineatul (4) din Directiva (UE) 2016/798, această
     parte a raportului trebuie să ducă la identificarea și analizarea rolurilor și a sarcinilor
     entităților și persoanelor individuale, inclusiv, dacă este necesar, identificarea personalului
     relevant și a sarcinilor și funcțiilor definite ale acestuia, identificate ca fiind implicate, într-un
     mod critic din punctul de vedere al siguranței, în producerea accidentului sau incidentului sau
     în orice activitate care a condus la aceasta.

     1.       Întreprinderea feroviară (întreprinderile feroviare) și/sau        Dacă se acordă anonimat persoanelor sau
              administratorul (administratorii) de infrastructură:               entităților, vă rugăm să clarificați.

     2.       Entitatea/entitățile responsabile cu întreținerea, atelierele      Dacă se acordă anonimat persoanelor sau
              de întreținere și/sau alți furnizori de servicii de întreținere:   entităților, vă rugăm să clarificați.

     3.       Producătorii de material rulant sau alți furnizori de produse      Dacă se acordă anonimat persoanelor sau
              feroviare:                                                         entităților, vă rugăm să clarificați.

     4.       Autoritățile naționale de siguranță și/sau Agenția Uniunii         Dacă se acordă anonimat persoanelor sau
              Europene pentru Căile Ferate:                                      entităților, vă rugăm să clarificați.

     5.       Organismele notificate, organismele desemnate și/sau               Dacă se acordă anonimat persoanelor sau
              organismele de evaluare a riscurilor:                              entităților, vă rugăm să clarificați.

     6.       Organismele de certificare a entităților responsabile cu           Dacă se acordă anonimat persoanelor sau

RO                                                              4                                                      RO
 ---pagebreak---              întreținerea menționate la punctul 2:                                 entităților, vă rugăm să clarificați.

     7.      Orice altă persoană sau entitate relevantă pentru                     Dacă se acordă anonimat persoanelor sau
             producerea accidentului sau incidentului, documentată sau             entităților, vă rugăm să clarificați.
             nu în unul din sistemele relevante de management al
                                                                                   de exemplu, deținătorii de vehicule,
             siguranței sau menționată într-un registru sau într-un cadru
                                                                                   furnizorii de terminale, furnizorii de servicii
             juridic relevant:
                                                                                   de încărcare sau de umplere

     (b)      Materialul rulant și instalațiile tehnice
     Factorii cauzali sau consecințele unui accident sau incident care au fost identificate ca fiind
     legate de starea materialului rulant sau a instalațiilor tehnice, inclusiv posibili factori
     contributivi legați de activități și decizii, precum:

     1.        Provenind din proiectarea materialului rulant, a
               infrastructurii feroviare sau a instalațiilor tehnice:

     2.        Provenind din instalarea și darea în exploatare a
               materialului rulant, infrastructurii feroviare sau
               instalației tehnice:

     3.        Datorate producătorilor de material rulant sau altor
               furnizori de produse feroviare:

     4.        Provenind din întreținerea și/sau modificarea
               materialului rulant sau a instalațiilor tehnice:

     5.        Datorate     entității/entităților    responsabile cu
               întreținerea, atelierelor de întreținere și/sau altor
               furnizori de servicii de întreținere:

     6.        Și orice alți factori sau alte consecințe considerate
               relevante în scopul investigației:

     (c)      Factorii umani
     În cazul în care factorii cauzali sau contributivi ori consecințele unui accident sau incident au
     fost legate (legați) de acțiuni umane, se va acorda atenție circumstanțelor speciale și modului
     în care activitățile de rutină sunt exercitate de personal în timpul exploatării normale, precum
     și factorilor umani și organizaționali care pot influența acțiunile și/sau deciziile, inclusiv:

     1.        Caracteristici umane și individuale:
               (a)        formare    și    dezvoltare,                  inclusiv
                          competențe și experiență;
               (b)        circumstanțe medicale și personale cu
                          influență asupra producerii accidentului
                          sau a incidentului, inclusiv existența
                          stresului fizic sau psihologic;
               (c)        oboseală;

RO                                                            5                                                                RO
 ---pagebreak---           (d)        motivație și atitudine.

     2.   factori legați de locul de muncă;
          (a)        concepția sarcinii;
          (b)        proiectarea echipamentului cu impact
                     asupra interfeței om-mașină;
          (c)        mijloace de comunicare;
          (d)        practici și procese;
          (e)        norme de exploatare, instrucțiuni locale,
                     cerințe privind personalul, prescripții de
                     întreținere și standarde aplicabile;
          (f)        timpul de lucru al personalului implicat;
          (g)        practici de gestionare a riscurilor;
          (h)        context, utilaje, echipamentele și
                     instrucțiunile care modelează practicile
                     de lucru.

     3.   Factori organizaționali și sarcini:
          (a)        planificarea și volumul de lucru al forței
                     de muncă;
          (b)        comunicații, informare și munca în
                     echipă;
          (c)        recrutare și selecție, resurse;
          (d)        supravegherea              și   managementul
                     performanței;
          (e)        compensare (remunerație);
          (f)        conducere, aspecte legate de ierarhie;
          (g)        cultura organizațională;
          (h)        aspecte juridice (inclusiv normele și
                     reglementările   UE      și  naționale
                     relevante);
          (i)        condițiile cadrului de reglementare și
                     aplicarea sistemului de management al
                     siguranței.

     4.   Factori de mediu:
          (a)        condiții de lucru (zgomot, iluminat,
                     vibrații etc.);
          (b)        condiții meteorologice și geografice;
          (c)        lucrări desfășurate la sau în vecinătatea
                     locului unde s-a produs accidentul sau
                     incidentul.

RO                                                    6             RO
 ---pagebreak---      5.       Și orice alt factor relevant în scopul investigației de la
              punctele 1, 2, 3, 4 de mai sus:

     (d)     Mecanisme de feedback și de control, inclusiv gestionarea riscurilor și
             managementul siguranței, precum și procese de monitorizare.

     1.    Condițiile cadrului de reglementare relevant:

     2.    Procesele, metodele, conținutul și rezultatele activităților
           de evaluare a riscurilor și de monitorizare efectuate de
           oricare dintre actorii implicați: întreprinderi feroviare,
           administratori de infrastructură, entități responsabile cu
           întreținerea, ateliere de întreținere, alți furnizori de
           servicii de întreținere, producători și alți actori, precum și
           rapoartele de evaluare independente menționate la
           articolul 6 din Regulamentul de punere în aplicare (UE)
           nr. 402/20131:

     3.    Sistemul de management al siguranței al întreprinderii
           sau întreprinderilor feroviare implicate și al
           administratorului sau administratorilor de infrastructură
           implicați, inclusiv elementele de bază menționate la
           articolul 9 alineatul (3) din Directiva (UE) 2016/798 și în
           orice acte juridice de punere în aplicare ale UE:

     4.    Sistemul de management al entității/entităților
           responsabile cu întreținerea și al atelierelor de întreținere,
           inclusiv funcțiile menționate la articolul 14 alineatul (3)
           și în anexa III la Directiva (UE) 2016/798, precum și în
           orice acte de punere în aplicare ulterioare

     5.    Rezultatele supravegherii efectuate de autoritățile
           naționale de siguranță în conformitate cu articolul 17 din
           Directiva (UE) 2016/798

     6.    Autorizațiile, certificatele și rapoartele de evaluare
           eliberate de agenție, de autoritățile naționale de siguranță
           sau de alte organisme de evaluare a conformității:
                - Autorizațiile de siguranță/certificatele de
                     siguranță ale administratorului sau
                     administratorilor de infrastructură implicați și
                     ale întreprinderii sau întreprinderilor feroviare
                     implicate;
                - Autorizațiile de dare în exploatare a instalațiilor
                     fixe și autorizațiile de introducere pe piață a
                     vehiculelor;
                - Entitatea responsabilă cu întreținerea și
                     atelierele de întreținere (inclusiv certificarea).

     1
           Regulamentul de punere în aplicare (UE) nr. 402/2013 al Comisiei din 30 aprilie 2013 privind metoda
           de siguranță comună pentru evaluarea și aprecierea riscurilor și de abrogare a Regulamentului (CE) nr.
           352/2009 (JO L 121, 3.5.2013, p. 8).

RO                                                            7                                                     RO
 ---pagebreak---      7.     Alți factori sistemici

     (e)      Accidente sau incidente anterioare cu caracter similar, dacă există

     5.       Concluzii
     Concluziile trebuie să conțină:
     (a)      Un rezumat al analizei și concluzii privind cauzele accidentului sau incidentului
     Concluziile trebuie să rezume identificarea factorilor cauzali și contributivi ai accidentului sau
     incidentului, inclusiv factorii sistemici, atât imediați, cât și mai complecși, precum și măsurile
     de siguranță lipsă sau inadecvate pentru care se recomandă măsuri compensatorii. În plus, ele
     trebuie să se refere la capacitatea organizațiilor implicate de a aborda aceste aspecte prin
     intermediul sistemelor lor de management al siguranței, pentru a preveni viitoare accidente și
     incidente.
     (b)      Măsuri luate de la producerea accidentului sau incidentului
     (c)      Observații suplimentare:
     Probleme de siguranță identificate în decursul anchetei care nu au relevanță pentru concluziile
     privind cauzele și consecințele unui accident sau incident.

     6.       Recomandări privind siguranța
     După caz, această parte a raportului trebuie să stabilească recomandări privind siguranța, cu
     unicul scop de a preveni producerea unor accidente sau incidente similare în viitor.
     Absența recomandărilor trebuie explicată.
     Recomandările privind siguranța trebuie să se bazeze pe fapte stabilite și pe observații
     suplimentare referitoare la ele, precum și pe analiza acestora care conduce la concluzii privind
     cauzele și consecințele producerii unui accident sau incident care sunt relevante pentru
     siguranță.
     De asemenea, se pot emite recomandări privind siguranța în legătură cu observații
     suplimentare care nu au nicio legătură cauzală sau contributivă cu producerea accidentului sau
     incidentului.

RO                                                   8                                                    RO